
Among the important achievements of the Lisbon Treaty, that concerning the mutual assistance clause contained in Article 42.7 TEU is subject to numerous questions that were already raised during the debates that have accompanied the work within the Convention and the process of ratification of constitutional questions that now reappear on the front of the stage, both in the legal field and interpretive analysis of policy instead of this clause, its effective range and its relevance in the context of the EU but also indirectly from that now offer the WEU and NATO.

Promovându-şi valorile şi interesele pe plan internaţional, UE este una dintre cele mai mari puteri comerciale ale lumii şi cel mai important furnizor de asistenţă către ţările în curs de dezvoltare. Prin Tratatul de la Lisabona, Europa se poate exprima cu mai multă fermitate în domeniul relaţiilor externe.
Pentru a menţine libertatea, securitatea şi prosperitatea pe tot continentul, Uniunea Europeană trebuie să joace un rol cât mai activ pe scena mondială. În contextul globalizării, statele membre nu pot face faţă singure unor provocări precum asigurarea rezervelor de energie, schimbările climatice, dezvoltarea durabilă, competitivitatea economică şi terorismul. Aceste probleme pot fi soluţionate doar acţionând ca un tot unitar, la nivelul Uniunii Europene.
Tratatul de la Lisabona modifică cele două tratate fundamentale ale UE: Tratatul privind Uniunea Europeană şi Tratatul de instituire a Comunităţii Europene. Acesta din urmă este redenumit Tratatul privind funcţionarea Uniunii Europene. În plus, anexele la Tratat cuprind o serie de protocoale şi declaraţii.
Printre realizările importante ale Tratatului de la Lisabona, intrat în vigoare la 01.12.2009, cea referitoare la clauza de asistenţă reciprocă prevăzută la articolul 42.7 Tratatul Uniunii Europene (TUE) face obiectul unor numeroase întrebări, întrebări la care s-a încercat să se găsească un răspuns atât pe timpul dezbaterilor cât şi în perioada de ratificare a tratatului constituţional, întrebări care reapar astăzi atât în domeniul interpretării juridice, cât şi al interpretării politice cu privire la importanţa şi locul acestei clauze, eficienţa şi relevanţa ei în cadrul UE, precum şi, indirect, în raport cu ceea ce propune astăzi UEO şi NATO. Ce cuprinde şi la ce se referă această clauză prevăzută la articolul 42.7 TUE? [1]
„În cazul în care un stat membru ar face obiectul unei agresiuni armate pe teritoriul său, celelalte state membre sunt obligate să-i acorde ajutor şi asistenţă prin toate mijloacele de care dispun, în conformitate cu articolul 51 din Carta Organizaţiei Naţiunilor Unite [2]. Acesta nu aduce atingere caracterului specific al politicii de securitate şi de apărare a anumitor state membre. Angajamentele şi cooperarea în acest domeniu sunt conforme cu angajamentele asumate în cadrul Organizaţiei Tratatului Atlanticului de Nord, care rămâne pentru state membre ale acestei organizaţii fundamentul apărării lor colective şi cadrul de punere în aplicare al acesteia.”
Acest articol 42.7 trebuie comparat cu articolul V din Tratatul de la Bruxelles modificat de Uniunea Europei Occidentale, în 1954 la Paris. Article V: Au cas où l’une des Hautes Parties Contractantes serait l’objet d’une agression armée en Europe, les autres lui porteront, conformément aux dispositions de l’article 51 de la Charte des Nations Unies, aide et assistance par tous les moyens en leur pouvoir, militaires et autres, care stipulează că: „în cazul în care una dintre înaltele părţi contractante [3] este obiectul unei agresiuni armate în Europa, celelalte părţi îi vor asigura, în conformitate cu dispoziţiile articolului 51 din Carta ONU, ajutor şi asistenţă prin toate mijloacele de care dispun, militare şi altele.”
Acest articol 42.7 TUE Acesta poate fi, de asemenea, util pentru a compara cu articolul 5 al Tratatului de la Washington (NATO), care prevede că „părţile convin că un atac armat împotriva uneia sau a mai multora dintre ele, în Europa sau în America de Nord, va fi considerat un atac împotriva tuturor şi, în consecinţă, sunt de acord că, dacă are loc un astfel de atac armat, fiecare dintre ele, în exercitarea dreptului la autoapărare individuală sau colectivă, recunoscut prin Articolul 51 din Carta Naţiunilor Unite, va sprijini Partea sau Părţile atacate prin efectuarea imediată, individual sau de comun acord cu celelalte Părţi, a orcărei acţiuni pe care o consideră necesară, inclusiv folosirea forţei armate, pentru restabilirea şi menţinerea securităţii zonei nord-atlantice. Orice astfel de atac armat şi toate măsurile adoptate ca rezultat al acestuia, vor trebui raportate imediat Consiliului de Securitate. Aceste măsuri vor înceta după ce Consiliul de Securitate va adopta măsurile necesare pentru restabilirea şi menţinerea păcii şi securităţii internaţionale. ”
Câteva consideraţii pot fi făcute placând de la o primă lectură a articolului 42.7 TUE.
În primul rând, pentru prima dată (în afara proiectului de tratat constituţional, care a fost deja încorporat în aceeaşi formulă), UE a reluat examinarea noţiunea de asistenţă în caz de agresiune armată teritorială printr-o clauză care precizează în mod clar voinţa comună a semnatarelor tratatului de a se îndrepta spre o apărare „europeană”, o apărare numită „comună”, care este menţionată ca un obiectiv pe termen lung a UE, prin Politica Europeană de Securitate şi Apărare comună; şi acest lucru, chiar dacă:
– Această clauză de asistenţă, menţionată ca „simplu” paragraf al articolului 42 TUE (paragraful 7), şi nu sub forma unui articol separat, nu se identifică ca atare în tratat, spre deosebire de clauza de solidaritate care face obiectul nu numai a unui singur articol, ci a unui titlu separat (titlul VII) din Tratatul Privind Funcţionarea Uniunii Europene(TFUE), partea a cincea, cu privire la acţiunea externă a Uniunii;
• Asistenţa prin mijloacele militare nu există, nu este menţionată în mod explicit iar natura exactă a asistenţei este lăsată la latitudinea statelor membre.
În al doilea rând, modul de redactare a articolului 42.7 TUE cu privire la natura „specială” a politicii de apărare a anumitor state membre, care vizează în primul rând ţările nealiniate membre ale UE (Austria, Finlanda, Irlanda, Suedia), comportă de asemenea, o dimensiune politică, care ţine de specificitatea politicilor nucleare franceze şi britanice.
În al treilea rând, se pare că punerea în aplicare a clauzei de asistenţă reciprocă se va face, ca pentru UEO (a se vedea articolul IV din Tratatul de la Bruxelles modificat) [4], prin intermediul NATO, pentru Statele membre ale UE care sunt şi membre ale organizaţiei, deci nu există aici decât o reamintire a angajamentului trans-atlantic de apărare reciprocă subscrisă de membrii europeni ai NATO [5] în mod explicit, fără a conferi, într-o manieră mai explicită, un rol mai puţin important pentru UE cu privire la aplicarea sa.
În al patrulea rând, este util să amintim faptul că „autoapărarea” este, în temeiul articolului 51 din Carta ONU, un „drept natural” ( „inerent” în textul în limba engleză), al cărui uz nu este subordonat unei constatări a Consiliului de Securitate.
Mai mult, analiza funcţională a Tratatului de la Lisabona ne arată că articolul 42.7 TUE poate interacţiona nu numai cu articolul 222 din TFUE (în caz de atac terorist) ci şi cu articolul 43 din TUE (misiunile UE şi aplicarea lor în lupta împotriva terorismului), dar şi cu articolele care fac referire la securitatea internă şi la securitatea naţională, cuprinse în titlul V (dedicat domeniului „Spaţiul de libertate, securitate şi justiţie”) ale părţii a treia TFUE cu privire la politicile şi acţiunile interne ale Uniunii (71-72-73-74-76 TFUE).
Toate aceste considerente ne fac să ne punem următoarele întrebări:
– Prin ce se distinge clauza de asistenţă reciprocă prevăzută de articolul 42.7 al TUE de dispoziţiile clauzei de solidaritate stabilite în conformitate cu articolul 222 din TFUE?
– Prin ce se distinge aceasta clauză de cele stabilite în cadrul NATO şi UEO?
– Această clauză, care uneşte cele 27 de state membre şi care reiterează, de asemenea, pentru statele care sunt şi membre ale NATO, principiul asistenţei mutuale a Alianţei (articolul 5 din Tratatul de la Washington), şi care este mai puţin restrictivă decât cea prevăzută în TUEO, îşi propuneea oare, în acelaşi timp, să menţină în vigoare clauza de asistenţă reciprocă specifică UEO (clauză care nu priveşte decât pe cei zece), în scopul de a prezerva automaticitatea asistenţei militare pentru ţările care sunt atât membre UE cât şi NATO?
– Cum s-ar defini noţiunea de „agresiune armată” cuprinsă în această clauză? Se referă ea pur şi simplu la un atac armat, în sensul militar al termenului, ceea ce implică responsabilitatea unui stat terţ agresor (simetrie a protagoniştilor), sau se referă, de asemenea, şi la un atac armat comis de actori nonstatali care utilizează mijloace sau metode specific militare? Cu alte cuvinte, terorismul utilizând mijloace şi procedee care nu sunt clasificate ca specific militare, intră el în câmpul unei agresiuni armate? Dacă da, în ce limite?
– În cazul în care această clauză de asistenţă a fost activată în beneficiul unei ţări europene membră atât a UE, cât şi a NATO, procesul de activare a mijloacelor NATO va implica structurile politico – militare ale Alianţei sau o altă formă de interacţiune politico-juridică între instanţele politico-militare ale UE şi cele ale NATO?
– Cum se va aplica o asemena clauză în situaţia unei ţări europene nealiniate (membră a UE, dar nemembră a NATO)? Aceste state distingându-se în cadrul tratatului prin caracterul specific al politicii lor de apărare naţională, semnifică oare aceasta faptul că statele anterior menţionate ar putea avea dificultăţi în susţinerea unui stat european agresat, având în vedere conceptul cunoscut sub numele de „apărare totală”?
Tratatul nu aduce nici o lămurire asupra formei şi nici asupra condiţiilor şi modalităţilor de manifestare a solidarităţii între statele membre, precum şi nici asupra mijloacelor la dispoziţie în situaţia unei agresiuni armate.
– Cum putem înţelege absenţa din cadrul tratatului a „clauzei de asistenţă reciprocă în caz de agresiune asupra forţelor naţionale angajate într-o operaţiune multinaţională în afara teritoriului Uniunii”?
În stadiul actual al acquis-ului Uniunii în astfel de probleme, nici una din aceste întrebări n-a făcut, până în prezent, obiectul unor decizii finale.
Răspunsurile clare la aceste întrebări, având în vedere consecinţele posibile ca urmare a neevaluării cu atenţie şi neînţelegerii de către toate ţările a situaţiei, ar trebui să fie date tranşant şi definitiv de către membrii UE. O posibilă clarificare a situaţiei ar putea să apară dacă s-ar lua în considerare următoarele elemente de aplicare al acestei clauze:
• Statele care acceptă să respecte principiul de asistenţă reciprocă aşa cum acesta este definit în cadrul UE, sunt mai numeroase (27 de state în loc de zece state membre cu drepturi depline UEO);
• Statele membre atât UE cât şi NATO, al căror teritoriu ar putea deveni obiectul unei agresiuni armate, şi care ar fi în situaţia de a recurge la utilizarea acestei clauze, clauza de asistenţă reciprocă a UE, fac referire explicită la NATO pentru punerea sa în aplicare, în contrast cu Tratatul de la Bruxelles modificat, care, în articolul IV foloseşte termenii „de cooperare îndeaproape cu Organizaţia Tratatului Atlanticului de Nord. Prin urmare, clauza de asistenţă reciprocă a UE nu poate fi considerată ca fiind echivalentă cu clauza de apărare colectivă a Tratatului de la Bruxelles, modificat;
• Articolul 42.7 din Tratatul de la Lisabona foloseşte expresia „beneficiază de ajutor şi asistenţă”, acolo unde tratatul UEO stipuleză „, i se va asigura ajutor şi asistenţă” (pentru NATO, se foloseşte expresia „sprijinirea părţi sau părţilor atacate”); utilizarea cuvântului „beneficiază” neangajând, în plan strict juridic, niciuna din formele imperative înscrise în cadrul UEO şi NATO;
• Statele nealiniate, membre ale UE, care nu sunt nici membre NATO şi nici UEO, nu pot beneficia de clauzele de asistenţă ale acestor organizaţii (articolul 5 / V NATO şi UEO). Prin urmare, clauza nu poate acţiona decât în cadrul UE şi această clauză introduce, având în vedere statutul lor neutru, imposibilitatea de a avea la dispoziţie mijloacele NATO ( „instanţă de punere în aplicare”) în favoarea UE. În acest caz particular, dacă UE ar trebui să „asigure ajutor şi asistenţă” statului european nealiniat, instrumentele şi organele de punere în aplicare ar trebui să fie exclusiv europene sau naţionale;
• În ceea ce priveşte ambiguităţile inerente în raporturile care există între asistenţa datorată în caz de agresiune teroristă şi cea datorată în caz de agresiune armată, cuprinsă în discutata clauză, nimic nu poate deroga de la obligaţia de a se conforma dreptului internaţional în vigoare, făcând referire la definirea actului de agresiune armată dată de Adunarea Generală a Organizaţiei Naţiunilor Unite în Rezoluţia 3314 (14 decembrie 1974), care prevede: folosirea forţei armate de către un stat împotriva suveranităţii, integrităţii teritoriale sau a independenţei politice a altui stat; definiţia unei agresiuni armate include, de asmenea, trimiterea de către un stat sau în numele său de bande sau de grupări armate, neregulate sau de mercenari, să efectuează acte de forţă armată contra unui alt stat, de o gravitate echivalentă cu cea a faptelor enumerate mai sus, sau faptul de a se angaja într-o manieră evidentă într-o astfel de acţiune.
Subliniem, în treacăt, faptul că pentru mulţi jurişti, forţa militară nu poate fi folosită de către un stat cu titlul de legitimă apărare decât în situaţia în care este obiectul unei agresiuni armate din partea altui stat. Atunci când nu se poate asimila imediat un stat, asimilarea faptelor se poate realiza cu scopul de a permite teritorializarea luptei împotriva terorismului.
Din aceste considerente rezultă faptul că, în cadrul UE, procesul de asistenţă reciprocă (articolul 42.7 TUE) sau de solidaritate împotriva unui atac terorist (articolului 222 TFUE) s-ar putea aplica, în funcţie de mărimea acestuia şi poziţia adoptată prioritar de către autorităţile statului european agresat. Alegerea temeiului juridic, şi, prin urmare, modul de operare şi intervenţie a UE asupra teritoriul obiect al agresiunii, cu titlul de asistenţă implicită, relevă prioritatea obţiunii acţiunii decidentului politic din statul agresat, care va efectua propria sa analiză a agresiunii şi amplorii acesteia şi va mobiliza comunitatea internaţională.
Astfel, în faţa amenionţării teroriste, UE a instituit mijloace de punere în aplicare fie a procesului de asistenţă reciprocă, fie a clauzei de solidaritate.
Lipsa de asistenţă reciprocă în caz de agresiune asupra forţelelor naţionale aflate în operaţiuni externe, ca parte a misiunilor UE / PESA / CSDP, se explică prin refuzul statelor membre de a avea mâinile legate sau de a trebui să depindă de constrângerile în materie de reguli de angajare. Această reticenţă în manifestarea solidarităţii, din motive de căutare a flexibilităţii, este totodată compensată prin fraternitatea de arme şi planurile de operaţii multinaţionale.
În orice caz, conţinutul actual al clauzelor de garantare şi solidaritate în caz de atac terorist sau în caz de catastrofe naturale sau provocate de om confirmă faptul că UE nu este o alianţă militară, în sensul restrâns al expresiei [6].
Cu toate acestea, prezenţa clauzelor de garantare şi solidaritate în legislaţia UE pune un semn de întrebare asupra viitorului UEO [7]. În acest moment, tratatul de la Lisabona fiind în sfârşit ratificat, ipoteza sfârşitului UEO ar putea să apară cât de curând. Dacă statele membre ale Uniunii ajung la concluzia să considere că clauza de asistenţă a UE constituie realmente o clauză de apărare reciprocă, ar putea ca articolul V al UEO să „moară” .
Până la clarificarea politicilor care ar putea (ar trebui?) să pună pe tapet reexaminarea Strategiei Europene de Securitate, clauza de asistenţă reciprocă înclină să fie percepută în cadrul evoluţiei PESA către PESAC, o etapă importantă spre o nouă definire a unei politici care să conducă la o apărare comună, în măsura în care Consiliul European decide în acest sens (în conformitate cu articolul 42.2 TUE: Politica de securitate şi apărare comună include definirea treptată a unei politici de apărare comune a Uniunii. Aceasta va conduce la o apărare comună după ce Consiliul European hotărăşte aceasta în unanimitate. În acest caz, Consiliul recomandă statelor membre să adopte o decizie în conformitate cu normele lor constituţionale.). Drumul va fi lung şi traversat de multe capcane. Este suficient ca politicienii europeni să se convingă şi să devină conştienţi de necesitatea unei analize metodice a factorilor care influenţează şi determină atitudinea unor state membre vis-à-vis de posibilele evoluţii Europene de Securitate şi Apărare. Dificultăţile actuale, care acum împiedică orice tentativă de armonizare sau de convergenţă în materie doctrinară, lovesc în inima unei apărări comune europene.
Bibliografie
[1] André Dumoulin & Patrice Cardot, feb. 2010, Assistance mutuelle en cas d’agression armée du territoire d’un Etat member UE, Paris, disponibil la http://www.regards-citoyens.com;
[2] Secţiunea 51 prevede că „nici o dispoziţie din prezenta Cartă nu trebuie să afecteze dreptul inerent individul sau colective, în cazul în care un membru al ONU este atacat, până când Consiliul de Securitate va lua măsurile necesare pentru a menţine pacea şi securitatea internaţională. Măsurile luate de membri, în exercitarea acestui drept de auto-apărare trebuie să fie raportate imediat Consiliului de Securitate şi nu va afecta puterea şi datoria Consiliului în temeiul acestei Carte, să acţioneze în orice moment pe care îl consideră necesar, pentru menţinerea sau restabilirea păcii şi securităţii internaţionale.”
[3] UEO include cele zece state membre cu drepturi depline (şi anume Belgia, Germania, Franţa, Italia, Grecia, Spania, Olanda, Luxemburg, Portugalia, Marea Britanie), şi nu statele membre participante cu statut multiplu, care nu beneficiază de această solidaritate.
[4] Articolul IV prevede: „În punerea în aplicare a prezentului tratat, Înaltele Părţi Contractante şi toate organizaţiile create de către acestea în conformitate cu Tratatul, vor coopera îndeaproape cu Organizaţia Tratatului Atlanticului de Nord.”
[5] În legătură cu articolul 5 al NATO, în perioada de după 11 septembrie 2001, a se vedea «Invocation de l’article 5: cinq ans déjà», în la Revue de l’OTAN, Bruxelles, 2006.
[6] Keel Gerard „Tratatul de la Lisabona şi implicaţiile acesteia pentru PESC/PESA”, Parlamentul European, Direcţia Generală Politici Externe ale Uniunii, februarie 2008.
[7] Înterpretările juridice şi politice cu privire la articolul 42.7 (TUE) şi articolul V (UEO) rămân sensibile şi sunt întotdeauna pe ordinea de zi a discuţiilor din cadrul Adunării Parlamentare a UEO. Adunarea parlamentara a Uniunii Europei Occidentale (UEO) reuneste membri ai parlamentelor nationale din cele 27 de state membre UE, carora li se adauga observatori si asociati. În urma transferului activitatilor operaţionale ale UEO catre UE, în anul 2000, Adunarea a ramas un for de dezbateri pentru problemele de securitate si aparare. UE si WEU încearca sa-şi unifice eforturile în materie de securitate şi aparare.
A se vedea Daniel Ducarme în „Revizuirea Strategiei Europene de Securitate – ca răspuns la raportul anual al Consiliului,” A/UEO/POL [2008] 6, Adunarea Parlamentară a Uniunii Europei Occidentale, la Paris, 30 aprilie, 2008 şi „Alegeri strategice pentru securitate si aparare din Europa, Adunarea Parlamentară a Uniunii Europei Occidentale, Paris, 5 mai 2008.

[1] Ministerul Apărării Naţionale, Bdv. 1 Decembrie 1918, nr.1, cod 120257, loc.Buzău, jud.Buzău,
România, telefon (instituţie/persoană): 0238 725908 / 0744199850,
e-mail: aurelursachi@yahoo.ca
[bookmark: _GoBack]
